MUNICIPIUL CRAIOVA


CONSILIUL LOCAL AL MUNICIPIULUI CRAIOVA

HOTĂRÂREA NR. 65
 
Consiliul Local al Municipiului Craiova, întrunit în şedinţa ordinară din data de 25.02.2010;


Având în vedere raportul nr.25425/2010 întocmit de Direcţia Proiecte, Programe de Dezvoltare Tehnică şi Investiţii prin care se propune aprobarea finanţării de la bugetul de venituri şi cheltuieli al Consiliului Local al Municipiului Craiova, a contribuţiei proprii a Arhiepiscopiei Craiovei, la costurile eligibile aferente proiectului „Acces social – reabilitarea, modernizarea, dezvoltarea şi echiparea centrului social de zi pentru persoane vârstnice „Mitropolitul Firmilian” şi rapoartele comisiilor de specialitate ale Consiliului Local al Municipiului Craiova nr. 14, 15, 17, 18, 19/2010;     


În conformitate cu prevederile Legii nr. 273/29.06.2006 privind finanţele publice locale şi Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată de Hotărârea Guvernului nr.491/2008;


În temeiul art.36 alin. 2 lit b coroborat cu alin. 4 lit. a şi lit.d şi alin.6 lit.c, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:
Art.1.  Se aprobă finanţarea de la bugetul de venituri şi cheltuieli al Consiliului Local al Municipiului Craiova, a sumei de 58.861,76 lei, reprezentând contribuţia proprie a Arhiepiscopiei Craiovei, la costurile eligibile aferente proiectului „Acces social – reabilitarea, modernizarea, dezvoltarea şi echiparea centrului social de zi pentru persoane vârstnice „Mitropolitul Firmilian”.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Arhiepiscopia Craiovei vor aduce la îndeplinire prevederile prezentei hotărâri.   

